Zoznam konšpiračných teórií

V nasledujúcom zozname sú uvedené niektoré známejšie konšpiračné teórie.

 Ovládnutie sveta 

 Klasickou konšpiračnou teóriou je pamflet Protokoly sionskych mudrcov.
 Tvrdenie, že za vznik a existenciu boľševizmu sú zodpovední Židia. Pozri Židobolševismus.
Tvrdenie, že nemecká armáda v prvej svetovej vojne "nebola porazená na bojisku" ale odnárodnení civilisti jej "pichli nôž do chrbta".
 Tvrdenia, že centrálne banky a nadnárodné spoločnosti pracujú na vytvorení svetovej totalitnej vlády. Pozri Nový  svetový poriadok.
 Tvrdenia, že finančná kríza bola vyvolaná zámerne.
 Tvrdenia, že ovládnuť svet sa snažia Illuminati alebo slobodomurári.
 Tvrdenia, že energetické spoločnosti skrývajú možnosti využitia energie na výrobu elektriny.
 Vesmírni ľudia, napríklad v roku 2007 upozornili ministerstvo obrany SR na očipovanie ľudí, ktoré údajne plánujú (a uskutočňujú) jaštery z temných svetov, s výzvou na obranu obyvateľov Slovenska proti tejto hrozbe.

 QAnon - kabala USA pedofilov uctievajúcich satana, riadi globálnu sieť obchodovania s deťmi, je sprisahanie proti prezidentovi Donaldovi Trumpovi, ktorý s nimi bojuje. 
 Tvrdenia, že vďaka COVID sa tlačí príliš veľa peňazí, finančný systém je nestabilný a bude sa meniť podľa vôle mocných.

 Medicína a zdravie 

 Tvrdenie, že vírus, ktorý spôsobuje ochorenie AIDS bol vytvorený zámerne v laboratóriu. 
 Tvrdenie, že cieľom fluorizácie pitnej vody je poškodenie zdravia obyvateľstva.
 Tvrdenie, že prúdové lietadlá zámerne vypúšťajú chemické látky, ktoré sú nebezpečné pre ľudské zdravie. Pozri Chemtrail.
 Tvrdenie, že vírus SARS bol umelo vytvorený v čínskych laboratóriách. 
 Tvrdenie, že vypuknutie epidémie tropickej horúčky dengue v Afrike bolo zámerne spôsobené biologickou zbraňou.
 Tvrdenie, že vakcíny proti chrípke ošípaných boli vyvinuté s cieľom poškodiť zdravie zaočkovaného obyvateľstva.
 Konšpiračné teórie o pôvode a údajnom motíve vzniku a šírenia vírusu SARS-CoV-2. Niektorí tvrdili, že vírus bol skonštruovaný umelo, že unikol alebo bol ukradnutý z výskumného laboratória, že to mohla byť čínska alebo americká biologická zbraň, židovský plán na vynútenie masového očkovania alebo sterilizácie, schéma kontroly populácie, alebo súvisiace so sieťami mobilných telefónov 5G.  V USA Pastor Rodney Howard-Browne opakovane obviňoval Rockefelerov a Billa Gatesa, že vytvorili pandémiu s konečným cieľom hromadného očkovania s cieľom znížiť ľudskú populáciu. Marian Kotleba vo svojom videu na Facebooku tvrdil, že ten kto neprijme znak (šelmy) nebude môcť žiť. Znak alebo čislo šelmy je podľa neho čip, ktorým budeme "orazení" pri očkovaní (tajné čipovanie ľudí), čím nadväzuje aj na sektu Vesmírni ľudia. Pozri podrobnejšie na Konšpiračná_teória#Súčasné_príklady.

 Vraždy 

 Tvrdenie, že John Fitzgerald Kennedy bol zabitý politickými protivníkmi.
 Tvrdenie, že smrť princeznej Diany nebola nehoda, ale vražda.Diana crash was a conspiracy – Al Fayed BBC News, February 12, 1998
 Tvrdenie, že bývalý poľský prezident Lech Kaczynski bol zavraždený.
 Tvrdenie, že Jurij Gagarin, zomrel vo vesmíre pri pokuse o let na mesiac.
 Tvrdenie, že Usáma bin Ládin nebol zabitý, alebo bol zabitý omnoho skôr. Niektorí dokonca tvrdia, že bin Ladin nikdy neexistoval a bol postava vymyslená vládou USA.

 Vesmír 

 Tvrdenie, že pristátie amerických astronautov na Mesiaci v Apollo programe bol podvod.
 Tvrdenie, že verejnosti je tajená existencia mimozemšťanov  (a zvyčajne „muži v čiernom“ - traja agenti, majú zabezpečiť, aby sa svedkovia incidentov s UFO o svojom pozorovaní nikomu nezdôverovali). 

 USA 

 Konšpiračné teórie o Oblasti 51 spájajúce túto americkú vojenskú základňu s UFO.
 Tvrdenie, že útoky z 11. septembra 2001 boli nariadené vládou USA. 
 Tvrdenie, že americká vláda agentúra FEMA sa pripravuje na likvidáciu strednej triedy a disidentov budovaním koncentračných táborov.Glenn Beck Debunks the FEMA Concentration Camp Conspiracy Theory . (anglicky)US FEMA Camps by Geopolitical Monitor, January 10, 2008
 Tvrdenie, že zemetrasenie v Japonsku z roku 2011 bolo umelo vyvolané Spojenými štátmi pomocou systému HAARP.

 Česko-Slovensko 

 Vesmírni ľudia (pozri hore)
 Obviňovania židov z rituálnych vrážd - pozri krvná žaloba a Hilsneriáda
Tvrdenie, že Milan Rastislav Štefánik bol zavraždený.
 Tvrdenie, že udalosti nežnej revolúcie organizovali tajné služby KGB a ŠtB (tvrdí napr. Ludvík Zifčák alias mŕtvy študent Martin Šmíd, pozri aj fáma o smrti Martina Šmída). Podľa politika a bývalého disidenta Petra Cibulku sa dokonca odohrala v réžii sovietskej vojenskej služby GRU a tajnej polície KGB, ktorej agentmi bola podľa neho väčšina porevolučných politikov. Naopak súčasná česká komunistická strana KSČM vo svojom denníku Haló noviny, tvrdí, že "Zamatový prevrat bol v réžii svetového kapitálu a svetovému kapitálu tiež ponovembrová politická šmíra poctivo slúžila. Nemohla inak, pretože by nevládla. Jej poslaním bol lacný výpredaj socializmu a toto poslanie splnila."
 Tvrdenie, že Alexander Dubček bol zavraždený.
Tvrdenie, že sedem Nitranov odsúdených za vraždu Ľudmily Cervanovej je vinných/nevinných, ich odsúdenie zosnovala ŠtB a komunistický režim.
Tvrdenie že očkovanie  zdravotníkov, armády, policajtov a vlády zaočkujú prvých a to placebom. Tvrdenie, že pri očkovaní V. Krčméryho pred kamerami 26. decembra 2020 ho v skutočnosti sestrička nepichla. 

 Referencie 

 Zdroj 


Konšpiračné teórie